24PES-414

EH Bildu Nafarroa talde parlamentarioko foru parlamentari Mikel Zabaleta Aramendiak, Legebiltzarreko Erregelamenduan ezarritakoaren babesean, honako galdera hauek egiten dizkio Nafarroako Gobernuko Lurralde Kohesiorako Departamentuari, idatziz erantzun ditzan:

Bidaiarien Hiriarteko Garraio Publikoaren Plan Integrala 2011ko apirilaren 4an onetsi zuen Nafarroako Gobernuak.

Nafarroako Gobernuaren 2014ko apirilaren 16ko erabaki bidez, berriz, plan hori berrikustea onetsi zen, eskualde mailako zerbitzuen lurralde-integrazioari erreparatuta.

Planaren berrikuspen horren ondorioz, emakiden mapa berria zehaztu zen, halako moduan non Nafarroan lehen zeuden hiriarteko garraioko 38 emakidak 9 izatera pasatu baitira.

Hori dela-eta, honako galdera hauek egiten ditut, idatziz erantzuteko:

1. Zertan da errepide bidezko bidaiarien hiriarteko garraio publikoko zerbitzuaren emakidak berritzea?

2. 2014az geroztik, noiz berritu ziren berritutako emakidak eta noiz amaitzen da emakida horietako bakoitzaren indarraldia? Emakida horiek luzatzea aurreikusten baldin bada, noiz aurreikusten da luzatuko dela emakida horietako bakoitza?

3. Zer epe darabil gogoan departamentuak berritu beharreko emakidak formalizatzeko?

Iruñean, 2024ko urriaren 3an

Foru parlamentaria: Mikel Zabaleta Aramendia